Môžem na bolesť hrdla pri akútnom zápale hltana užívaťpopriCiprofloxacine 500mg aj Flector prášok?
Crp 69, akútny zápal hltana. Lekár mi dal Ciprofloxacin 500 mg. Hrdlo ma ale nesmierne bolí. Môžem od bolesti užiť Flector prášok?
Dobrý deň.
Ďakujeme za Vašu otázku.
Ciprofloxacín pôsobí ako inhibítor izoenzýmu, cez ktorý sa metabolizuje liečivo diklofenak (Flector). Výsledkom môže byť zvýšené riziko zosilnenia účinku lieku Flector, vrátane vedľajších účinkov až prípadnej toxicity. K súbežnej kombinácii je potrebné pristupovať s opatrnosťou a liek Flector užívať v čo najnižších dávkach, čo najkratšiu dobu.
Prajem pekný zvyšok dňa.
S pozdravom
Mgr. Barbora Bičanovská